Ohjelman ovat maksaneet Joyce Meyerin työn tukijat.
Miten Jumala voisi muuttaa ihmisiä sanojesi kautta, -
jos puolet ajasta haukut ja panettelet heitä, -
juoruat heistä ja puhut kielteisesti?
ILOA ARKEEN Varo sanojasi. Osa 1/2
Sanoissa on voimaa.
Aivan kuten tämä lasikin voi sisältää monenlaista nestettä, -
sanammekin voivat sisältää ja kuljettaa monenlaista.
Niissä on luomisvoimaa.
"Jumala sanoi: 'Tulkoon valkeus.' Ja valkeus tuli."
Jumala loi sanallaan kaiken näkyvän. Sanoissa on luomisvoimaa.
Jumala ei ajatellut: "Tulkoon valkeus", -
vaan "Jumala sanoi: 'Tulkoon valkeus.' Ja valkeus tuli."
Raamatun alussa on ikään kuin malli sille, miten asioita saadaan aikaan.
Suusi voi olla täynnä luovaa voimaa, -
jota puhut omaan ja rakkaittesi elämään, -
sekä kaupunkisi ja maailman asioihin.
Suullasi voit vastustaa vihollista.
Voit pysäyttää sen puhumalla Jumalan Sanaa.
Luuk. 4:ssä paholainen puhui Jeesukselle.
Jeesus vastasi sille Jumalan Sanalla.
Jos et ole vielä vastannut paholaiselle, sinun pitäisi aloittaa.
Vastaa röyhkeästi viholliselle kuten lapsesi joskus vastaavat sinulle.
Muista, mitä sanon.
Voit puhua omaan ja rakkaittesi elämään voimallisia luovia sanoja.
Voit myös puhua loukkaavia ja tuhoa aiheuttavia sanoja -
omaan elämääsi ja tulevaisuuteesi.
Varo, miten puhut tulevaisuudestasi.
Julista, mitä toivoisit tapahtuvan ja mitä Jumala sanoo, että voi tapahtua.
Älä sano peloissasi, että kaikki jatkuu samanlaisena kuin ennenkin.
Sananlaskut 10:19: -
"Missä on paljon sanoja, siinä ei syntiä puutu; -
mutta joka huulensa hillitsee, se on taitava."
Olemme puhuneet itsekurista ja itsehillinnästä.
Tässä sanotaan, että jos hillitset puheesi, -
olet taitava.
Eli hoidat hyvin sinulle annettua sanojen voimaa.
Voisin opettaa tästä aiheesta monella eri tavalla, -
mutta olen valinnut erään erityisen tavan: -
Miten puheesi vaikuttaa elämässäsi olevaan Jumalan voiteluun?
Aloin jossain vaiheessa tutkia Raamattua vakavissani.
Olin käynyt hengellisissä tilaisuuksissa pitkään ennen sitä.
Kävin niissä 7-9 vuotta, -
ennen kuin aloin suhtautua Sanaan vakavasti.
Rakastin Jumalaa. Olin pelastettu ja matkalla taivaaseen.
En kuitenkaan suhtautunut Jumala-suhteeseeni vakavasti.
Monet ovat uskossa, koska eivät halua joutua kadotukseen, -
mutta Jumala ei ole heidän elämänsä keskipiste.
Paavali sanoi: "Elämä on minulle Kristus, ja kuolema on voitto."
"Hänessä elän, liikun ja olen."
Matteus kehotti etsimään ensin Jumalan valtakuntaa, -
niin hän pitää huolen muusta.
Jumala ei ole sivuasia eikä tapaturmavakuutus, -
vaan hänen tulisi olla meille tärkein.
Jumala oli elämässäni, mutta hän ei ollut tärkein.
Moniko tietää, mitä tarkoitan?
Halusin päästä taivaaseen ja saada apua ongelmiini -
mutten ollut antautunut Jumalalle.
Aloin sitten tutkia Jumalan Sanaa vakavasti.
70-luvulla oli ympäri maailmaa Pyhän Hengen vuodatus.
Se ei rajoittunut yhteen paikkakuntaan eikä kirkkokuntaan.
Henkeä vuodatettiin kautta maailman. Niin Jumala toimii välillä historiassa.
Noita aikoja sanotaan herätyksiksi. Jumala tulee paikalle ja esittäytyy.
Seurakunnat uudistuvat.
Emme elä herätyksessä jatkuvasti, -
mutta kiitän, että sain olla sellaisessa mukana. Sain syvän kosketuksen.
Pyhä Henki vaikutti ihmisissä -
syvän rakkauden Jumalan Sanaan. Kokoukset saattoivat kestää 3,5 tuntia.
Nykyään samana aamuna voidaan pitää useita lyhyitä kokouksia.
Tietysti elämässä on erilaisia vaiheita.
Mutta nykyään moni ei jaksaisi olla 3,5 tunnin hengellisessä kokouksessa.
Se oli erityistä aikaa, jossa oli erityinen voitelu.
Pidimme viikon leirejä, jolloin kävimme joka päivä kolmessa kokouksessa.
Joskus kokoukset jatkuivat koko kuukauden.
Emme väsyneet, koska rakastimme Sanaa niin paljon.
Eräs asia, josta opetettiin silloin paljon enemmän kuin nyt -
ja josta pitäisi nytkin opettaa, on voitelu.
Monet eivät ehkä edes tiedä, mitä tarkoitan voitelulla.
Voitelu on uskovan elämässä oleva Jumalan läsnäolo ja voima.
Voitelu on monesti tarkoitettu jotain tiettyä tehtävää varten.
Uskovan elämässä on yleinen voitelu, -
mutta Jumala voi voidella uskovan eri asioita varten.
Minut on voideltu Raamatun opettajaksi.
Jumala on kutsunut ja varustanut minut siihen tehtävään.
Voitelu on erittäin tärkeä asia.
Saamme kaiken ilmaiseksi, koska Jeesus on maksanut siitä hinnan.
Mutta tietyllä tapaa voitelu ei tule ilmaiseksi.
Voimme nimittäin käyttäytyä tavoilla, jotka estävät voitelua.
Toimimalla toisin voimme lisätä voitelua.
Yksi pastori sanoi, -
että jos hän ei esim. tuntenut Herran läsnäoloa kunnolla ennen puhetta, -
hän antoi Sanan lukuun lisää aikaa. Voitelu lisääntyi.
Ylimääräinen rukouskin voi lisätä voitelua.
Mutta jos et tiedä, mitä voitelu on ja miten tärkeää se on, -
saatat tietämättäsi estää voitelua omalla toiminnallasi.
Voitelua voi estää -
puhumalla väärin.
Voitelua häiritsee myös ihmisten väärin kohteleminen.
Jumala on tarkka siitä, miten kohtelemme hänen lapsiaan.
Hän ei pidä siitä, jos kohtelemme ihmisiä huonosti -
tai puhumme heistä pahaa, juoruamme tai panettelemme heitä.
Sellainen on itse asiassa hyvin vaarallista.
Tarvitsemme viisautta ja Jumalan pelkoa siihen, -
miten kohtelemme ihmisiä ja siihen, miten puhumme heille ja heistä.
Onko kukaan samaa mieltä?
Minulta kesti kauan päästä tähän tehtävään.
En kohtele ihmisiä väärin, koska pelkään Jumalaa.
Jos minulla kuitenkin on huono päivä ja kohtelen jotakuta väärin, -
Pyhä Henki antaa minulle satikutia välittömästi.
Menen nopeasti ihmisen luo pyytämään anteeksi.
En esimerkiksi rupea opettamaan, jos olen jollekin vihainen.
En tee niin mistään hinnasta, -
koska se vähentäisi voitelua.
Tärkeintä, mitä minulla on, on Jumalan voitelu.
Eivät tuhannet kokoontuisi koko viikonlopuksi kuuntelemaan sellaista, -
joka ei vaikuttaisi heidän elämäänsä mitenkään.
Ette ehkä tiedä, mitä voitelu on.
Se tarkoittaa sitä, että Jumala puhuu kauttani teille.
Siksi sanat, jotka puhun, voivat vaikuttaa teihin tavalla, -
jota ette oikein edes käsitä.
Kaksi ihmistä voi esittää täsmälleen saman saarnan.
Jos toisella heistä ei ole voitelua, -
esimerkiksi siksi, että hänen elämänsä ei ole kunnossa, -
voit kokea puheen unettavana.
Puhe ei kiinnosta, etkä saa tai muista siitä mitään.
Toinen heistä elää Jumalan lähellä. Hän ei ole kuitenkaan täydellinen.
Hän tekee parannusta, kun toimii väärin.
Hän elää Jumalan mielen mukaan.
On eri asia toimia tavallisesti ja toimia vakavasti.
Jälkimmäisellä ihmisellä voi olla vahva voitelu elämässään.
Hänen sanansa menevät ymmärryksen läpi sydämeen asti.
Kyse ei ole ymmärryksestä vaan ilmestyksestä.
Kyse ei ole enää pelkän tiedon jakamisesta -
vaan siitä, että sydämeesi tulee uusi ilmestys.
Joku voi keskellä yötä laittaa TV:n päälle yrittäessään sammuttaa sitä.
Siellä on saarnaaja, joka sanoo jotain.
Ihminen kertoo, että lause muutti hänen elämänsä.
Miten yksi lause voi muuttaa elämän?
Jumala voi tehdä, mitä haluaa. Hän etsii käyttöönsä ihmisiä, -
jotka elävät sillä tavalla, että voivat kantaa voimakasta voitelua.
On kiinnostavaa kuunnella sellaisen selitystä voitelusta, -
joka ei ymmärrä, mistä on kyse.
Jotkut sanovat: "Menin kokoukseen, enkä tiedä, mitä siellä oikein oli.
Mutta huoneessa oli jotain, jota en ole koskaan ennen kokenut."
On hienoa, jos yksi ihminen on voideltu.
Mutta entä sitten, kun huone on täynnä voideltuja ihmisiä?
Koska olemme uskossa, Jumala on voidellut meidät kaikki.
Sinussa on voitelu, joka pysyy.
Siksi sairaat paranevat kätten päällepanemisella.
Miksi käsiä pitäisi laittaa kenenkään päälle?
Voitelu on konkreettista. Se voidaan tuntea ja välittää eteenpäin.
Toimitaan siis enemmän Raamatun opetuksen mukaan. Eikö?
Mistä oikein puhut?
Ensinnäkin Jeesus on Voideltu.
Hänen Isänsä oli hänet voidellut.
Isä on Jumala. Jeesus on Jumala. Pyhä Henki on Jumala.
Emme ymmärrä tätä laskuoppia, mutta on yksi Jumala 3 persoonassa.
En ymmärrä asiaa päässäni, mutta sydämeni yhtyy siihen.
Voimme kokea yhteyttä kaikkiin kolmeen Persoonaan.
He toimivat kaikki elämässämme tietyllä tavalla.
Kun Jeesus nousi taivaaseen, hän ei jättänyt meitä yksin.
Hän sanoi: "Olen kanssanne aina."
Hän lähetti Pyhän Hengen, voitelun, -
Jumalan läsnäolon.
Hän lähetti Pyhän Hengen toimimaan puolestaan.
Hän sanoi: "Pyhä Henki on ollut luonanne ja on oleva sisällänne."
Tämä kannattaa sisäistää. "Hän on oleva sisällänne."
Jeesus käski opetuslapsia odottamaan yläsalissa, -
kunnes he saisivat korkeudesta sen, mikä oli luvattu.
Lupaus toteutui helluntaina, kun Pyhä Henki laskeutui.
Siitä kerrotaan Apt. 2:ssa.
En tiedä miksi uskonnollisuus haluaa piilottaa nuo ihanat tapahtumat, -
joista Apt. 2 kertoo.
Kun he olivat koolla yläsalissa, "tuli yhtäkkiä humaus taivaasta".
En tiedä teistä, mutta itse tarvitsisin yhtäkkistä humausta.
"Yhtäkkiä...niin kuin olisi käynyt raju tuulenpuuska..."
"He näkivät ikään kuin tulisia kieliä, -
jotka jakaantuivat ja asettuivat heidän itsekunkin päälle.
Ja he... kaikki... alkoivat puhua muilla kielillä, -
sen mukaan mitä Henki heille puhuttavaksi antoi."
En aio opettaa pitkästi kielilläpuhumisesta -
ja raivostuttaa teistä ne, jotka uskotte sen olevan paholaisesta.
Eikä se muuten ole.
Vaikket olisi kokenut jotain, se ei tarkoita, etteikö asia olisi todellinen.
Olisimme hölmöjä, jos korottaisimme jonkun kirkkokunnan opetuksen -
Jumalan Sanan opetuksen yläpuolelle.
Jumala kosketti heti ensimmäiseksi opetuslasten kieltä.
Onko täällä ketään?
Aivan ensimmäiseksi Jumala kosketti heidän suutaan.
Hän sytytti heidän suunsa tuleen.
Ilmeisesti he käyttäytyivät jotenkin oudosti, -
koska heidän luultiin olevan humalassa jo klo 10 aamulla.
Sananpaikka kertoo minulle, -
että palava Hengellä täytetty uskova voi välillä käyttäytyä vähän hassusti.
En tarkoita, että meidän pitäisi yrittämällä yrittää olla outoja.
Pitää käyttää maalaisjärkeä ja itsehillintää -
ja miettiä, kenen seurassa olemme.
Mutta Jeesus ei kuollut siksi, että uskovan elämä olisi surkeaa.
Hän kuoli, jotta saisimme yltäkylläisen, väkevän, -
Hengen täyttämän, palavan ja voitokkaan elämän.
Jos tunnet Jumalan sillä tavoin, kuin hän haluaa, -
et voi kyllästyä kristinuskoon.
Jeesus lähetti meille Pyhän Hengen mukana myös lahjoja.
Voimallisia lahjoja.
Hengen lahjoja on yhdeksän. Myös Hengen hedelmiä on yhdeksän.
Uskon, että molemmat ovat yhtä tärkeitä.
Hengen lahjat eivät ole Hengen hedelmien yläpuolella, -
koska joillakin on lahjoja ilman hedelmiä -
ja he ovat yhtä luotettavia kuin kalavale.
Jumala antaa tiedon sanoja, viisauden sanoja ja henkien erottamista.
Henkien erottamista on hyvin tärkeä pyytää.
Raamattu kehottaa: "Pyrkikää saamaan hengellisiä lahjoja."
Jos et muista opetuksestani mitään muuta, -
ala rukoilla kotona: "Jumala, täytä minut Pyhän Hengen voimalla."
Pyydä sitä joka päivä, koska meidän on oltava täynnä häntä koko ajan.
En halua vain yhtä Jumalan kosketusta, -
jonka pitäisi riittää lopun elämää. Tarvitsen kosketuksen joka päivä.
Siksi menen Jumalan eteen heti, kun nousen aamulla.
Jos etsisimme Jumalaa epätoivon vimmalla, -
olosuhteemme eivät saisi meitä niin epätoivoisiksi.
Voimme ainakin kömpiä vuoteesta 15 minuuttia aiemmin ja sanoa: -
"Herra, en selviä tästä päivästä ilman kosketustasi. Kosketa minua!"
Haluatko elämääsi voitelun?
Silloin ihmiset huomaavat, että sinussa on jotain erilaista.
He eivät osaa sanoa, mistä on kyse, mutta he ovat mielellään seurassasi.
Elämässäsi on Jumalan mielisuosio. Tiedät asioita yliluonnollisesti.
Saat oikean vastauksen oikeaan aikaan.
Jos joku pahan hengen riivaama haluaisi olla ystäväsi vääristä syistä -
henkien erottamisen lahja toimii, ja suhtaudut häneen empien.
On myös uskon lahja ja voimallisten tekojen lahja.
Uskon lahja on enemmän kuin uskovan kristityn normaali usko.
Uskon lahjassa saat sellaisen uskon, jota et edes ymmärrä.
Jumala antoi Davelle ja minulle uskon lahjan lähteä toimimaan, -
kun aloitimme tämän palvelutyön.
Teen tätä työtä, -
vaikkei minulla ole siihen taustani vuoksi mitään edellytyksiä.
Jumalan kutsuessa koulutustasoni oli alhainen ja olin kurjassa jamassa.
Haluan sanoa, -
että jos Jumala voi puhua profeetalle aasin kautta, -
hän voi käyttää sinua ja minuakin.
Miten Jumala voisi muuttaa sanojesi kautta toisia ihmisiä, -
jos puolet ajasta haukut ja panettelet heitä, -
juoruat heistä ja puhut kielteisesti?
Se, miten puhumme, vaikuttaa voiteluumme.
On myös profetian, kielilläpuhumisen ja selittämisen lahjat.
Ajatus kielilläpuhumisesta saa monet takajaloilleen.
Opetan ensi vuonna henkilahjoista.
Pitää vain valita opetuksille sopiva paikka.
Nyt ei ole vielä sen aika.
Ihmisiä tulee kokouksiimme kaikista kirkkokunnista.
Haluan puhua siksi viisaasti. En halua pelotella, jotta voin auttaakin.
Olen puhunut kielillä yli 40 vuotta. Nytpähän tiedätte.
Ehkä sanot, ettet ymmärrä. En minäkään.
Raamatun mukaan kielilläpuhuva rakentaa itseään ja uskoaan.
Se on yliluonnollinen lahja. Yliluonnollista ei voi selittää.
Joidenkin mukaan henkilahjat katosivat alkuseurakunnan mukana.
Mutta jos he tarvitsivat niitä, millä me sitten pärjäisimme?
Ei Sanassa sanota, että lahjat kuolevat alkuseurakunnan mukana.
1. Kor. 13:ssa opetetaan, -
että kun tulee se, mikä on täydellistä, -
emme enää tarvitse näitä lahjoja.
Ainut tietämäni täydellinen on Jeesus, eikä hän ole vielä palannut.
Tarvitsemme kaiken mahdollisen avun.
Ennen Jeesuksen paluuta tarvitsen Pyhän Hengen yliluonnollista voimaa -
elääkseni maailman saastutuksen yläpuolella ja voidakseni iloita.
Jos haluamme lisää Pyhän Hengen voimaa, -
on ymmärrettävä, mikä merkitys sanoillamme on.
Jos puhumme väärin tai kielteisesti, Pyhän Hengen voima voi estyä.
Mutta jos puhumme itsestämme ja toisistamme Sanan mukaan, -
saamme lisää Hengen voimaa elämäämme. Saamme itse valita.
Voimme valita, mistä puhumme. Valitaan huolella.
Suomennos: Annamari Kortelainen